Z A P I S N I K
6. sjednice Vijeća Gradske četvrti Novi Zagreb - istok 
održane 25. rujna 2017. u zgradi Područnog ureda Gradske uprave Novi Zagreb, Zagreb, Avenija Dubrovnik 12, velika dvorana – III kat. s početkom u 17,00 sati

Nazočni članovi Gradske četvrti Novi Zagreb - istok: Nevenka Lasić, Milenko Arapović, Frane Barbarić, Ratko Bedeković, Renata Bedeković, Igor Bočkaj, Maja Katrić, Sunčana Kunac, Dario Laštre, Mirela Mikić Muha, Željka Novak, Ljerkica Perešin, Zvonimir Rukavina, Imran Srebreniković, Zvonimir Vlahov.

Nazočni predsjednici Vijeća Mjesnih odbora: Domagoj Ružak – predsjednik VMO Utrine.

Nazočni članovi Vijeća mjesnih odbora: Viktor Tarandek – član VMO Dugave.

Drugi Nazočni: Ksenija Banović – profesorica iz agencije za strukovno obrazovanje starijih osoba.

Nazočni iz Gradskog ureda za mjesnu samoupravu: Svjetlana Hajduković – voditeljica Područnog odsjeka Novi Zagreb – istok, Anita Martinić – stručna referentiva, Tatjana Banek – stručna referentica i Roko Hržan – volonter.

Sjednicu otvara Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 15 članova Vijeća, čime su stečeni uvjeti za raspravu i pravovaljano odlučivanje.

Predsjednik Vijeća Milenko Arapović na prijedlog Radne grupe za sport i mladež i članice vijeća Nevenke Lasić predlaže prije početka sjednice da Ksenija Banović profesorica iz Agencije za strukovno obrazovanje i obrazovanje odraslih ukratko iznese program osposobljavanja odraslih.


Profesorica Ksenija Banović ukratko predstavlja program strukovnog obrazovanja i obrazovanja odraslih.

Vijeće Gradske četvrti Novi Zagreb – istok jednoglasno odlučuje da će sudjelovati u nacionalnoj obrazovnoj kampanji 11. Tjedna cjeloživotnog učenja na području Novog Zagreba – istok.

Predsjednik Vijeća Milenko Arapović zahvaljuje na prezentiranom programu.

Prije utvrđivanja dnevnog reda, predsjednik otvara raspravu o zapisniku 5. sjednice Vijeća Gradske četvrti Novi Zagreb - istok. Informira prisutne da je zaprimljena primjedba članice Vijeća Mirele Mikić Muha putem elektronske pošte. Napominje da smo zaključili da je stanje sigurnosti na području gradske četvrti zadovoljavajuće. Otvaranje policijske postaje na području gradske četvrti prema informacijama koje sam dobio biti će u skorijoj budućnosti kada se za to stvore uvjeti. Što se tiće dozvole za rad prihvatilišta, nikakvu informaciju nismo dobili, osim da je objekt vlasništvo Republike Hrvatske, to je informacija dobivena usmeno. Još uvijek čekamo da se dobije očitovanje.

Članica vijeća Mirela Mikić Muha napominje da bi zato trebalo unutar tih zaključka inzistirati neprekidno na tome, te zato je to moj prijedlog da to ide u zaključke da bi nas doživjeli ozbiljno, jer samo usmeno nešto od toga nećemo ništa napraviti. Ja predlažem da stavite na glasovanje.

Predsjednik Vijeća Milenko Arapović napominje da mi kao vijeće imamo svoj djelokrug djelovanja, to je u ingerenciji države.

Član Vijeće Imran Sreberniković napominje da je ovo šesta sjednica, mi konstatntno prićamo o Porinu. Ja nisam niti za jednu niti drugu ni treću stranu, ali ako je to naš jedini problem, ajmo onda napraviti Vijeće gradske četvrti Porin.

Predsjednik Vijeća Milenko Arapović napominje da sada raspravljamo o zapisniku s prošle sjednice. U vezi Porina sazvat će se tematski skup kada se dva mjesna odbora dogovore.

Član Vijeća Ratko Bedeković napominje da nas ništa ne sprečava ovo što sam ja tražio kao bivši predsjednik vijeća mjesnog odbora, da tražimo, ja sam dobio odgovor, ja ću si dati truda pronaći ga među papirima doma i donijeti za iduću sjednicu, crno na bijelo, gdje je pisalo službeno da dozvole nemaju. Nas ništa ne sprečava da mi to kao dopis, ono što sam ja pripremio, da ga mi kao zaključak pošaljemo. 

Predsjednik Vijeća Milenko Arapović napominje da smo mi to zatražili te kad dobijemo očitovanje o tome ćemo vas izvjestiti.

Članica Vijeća Mirela Mikić Muha napominje da je njoj jako žao. Da se njoj ljudi koji tamo žive preko puta, u blizini rekli da stanje nije zadovoljavajuće.


Nakon rasprave u kojoj sudjeluju Mirela Mikić Muha, Imran Srebeniković, Ratko Bedeković, Vijeće Gradske četvrti Novi Zagreb – istok večinom glasova (13 „za“, 1 „protiv“ i 1 „suzdržan“) usvaja zapisnik 5. sjednice Vijeća. 

Član Vijeća Ratko Bedeković predlaže da se u dnevni red uvrsti točka: Otvaranje policijske postaje na području gradske četvrti i donese zaključak koji će se poslati direktno na ministra da vijeće gradske četvrti inzistira na otvaranju policijske postaje. Znam kakvo je stanje u MUP-u, ali od prošle sjednice, samo u Jakuševcu su bile dvije provale u kuće, i ćak u drugoj provali je došlo do fizičkog obračuna. Stanje sigurnosti je bitno narušeno.

Predsjednik Vijeća Milenko Arapović predlaže da u pisanom obliku predloži točku dnevnog reda za iduću sjednicu, što članovi vijeća prihvačaju.

Predsjednik Vijeća Milenko Arapović predlaže dopunu dnevnog reda točkama:

	11.
	Odluka o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima – prijedlozi stranaka - zaključak, donosi se


	12.
	Odluka o mjestima za trgovinu na malo izvan prodavaonica i tržnica koja se obavlja na pokretnim napravama – prijedlozi stranaka - zaključak, donosi se





Nakon rasprave, Vijeće Gradske četvrti Novi Zagreb - istok jednoglasno (15 „za“) donosi sljedeći

DNEVNI  RED

	1. 
	Izmjene i dopune Generalnog urbanističkog plana Grada Zagreba

	2. 
	Odluka o izmjenama i dopunama Odluke o donošenju Prostornog plana Grada Zagreba

	3. 
	Strateška studija o utjecaju plana gospodarenja otpadom Grada Zagreba na okoliš

	4. 
	Korištenje ostalih nespomenutih rashoda poslovanja

	5. 
	Odobrenje kratkoročne pozajmice trgovačkom društvu Razvojna agencija Zagreb- TPZ d.o.o.

	6. 
	Odobrenje kratkoročne pozajmice trgovačkom društvu Razvojna agencija Zagreb- TPZ d.o.o.

	7. 
	Davanje suglasnosti za sklapanje Ugovora za financiranje usluga razvoja projekta Energetski učinkovita obnova javne rasvjete u Zagrebu (RePubLEEc) u okviru financijskog instrumenta ELENA

	8. 
	Odluka o promjeni sjedišta Dječjeg vrtića „Različak“

	9. 
	Davanje prethodnog mišljenja za donošenje odluke Vlade Republike Hrvatske da je rekonstrukcija OŠ Stjepana Bencekovića dogradnjom sportske dvorane u interesu Republike Hrvatske,

	10. 
	Ukidanje statusa javnog dobra u općoj upotrebi (na nekretnini označenoj kao 1/9 dijela z.k.č. 3039/2652, put, Vrpoljska, površine 9 m2, upisane u z.k.ul. 109608 k.o. Granešina kao Grad Zagreb – javno dobro u općoj uporabi)

	11.
	Odluka o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima – prijedlozi stranaka 

	12.
	Odluka o mjestima za trgovinu na malo izvan prodavaonica i tržnica koja se obavlja na pokretnim napravama – prijedlozi stranaka


13.    Pitanja, prijedlozi i obavijesti.



Ad.1.  Izmjene i dopune Generalnog urbanističkog plana Grada Zagreba

U raspravi sudjeluju: Milenko Arapović, Viktor Tarandek, Sunčana Kunac, Domagoj Ružak, Željka Novak, Zvonimir Vlahov, Igor Bočkaj, Nevenka Lasić, Mirela Mikić Muha, Imran Sreberniković i Ratko Bedeković.

/Član Vijeća Zvonimir Rukavina napušta sjednicu./

Vijeće Gradske četvrti Novi Zagreb – istok večinom glasova (12 „za“ i 2 „suzdržana“) donosi 

ZAKLJUČAK
o izmjenama i dopunama Generealnog urbanističkog plana
Grada Zagreba

1. Vijeće Gradske četvrti Novi Zagreb – istok raspravljalo je o izmjenama i dopunama Generalnog urbanističkog plana grada Zagreba.

2. Vijeće Gradske četvrti Novi Zagreb – istok prihvaća Zaključak radne grupe za urbanizam i komunalnu infrastrukturu sa prilozima zaprimljenim od članova vijeća.

3. Ovaj zaključak dostavlja se Gradskom uredu za strategijsko planiranje i razvoj Grada.



Ad.2.  Odluka o izmjenama i dopunama Odluke o donošenju Prostornog plana Grada Zagreba

U raspravi sudjeluju: Milenko Arapović, Viktor Tarandek, Ratko Bedeković i Sunčana Kunac.

Vijeće Gradske četvrti Novi Zagreb – istok večinom glasova (11 „za“ i 3 „suzdržana“) donosi 

ZAKLJUČAK
o odluci o izmjenama i dopunama Odluke o donošenju
Prostornog plana Grada Zagreba

1. Vijeće Gradske četvrti Novi Zagreb – istok raspravljalo je o izmjenama i dopunama Odluke o donošenju Prostornog plana grada Zagreba.

2. Vijeće Gradske četvrti Novi Zagreb – istok prihvaća Zaključak radne grupe za urbanizam i komunalnu infrastrukturu.

3. Ovaj zaključak dostavlja se Gradskom uredu za strategijsko planiranje i razvoj Grada.


Ad.3.  Strateška studija o utjecaju plana gospodarenja otpadom Grada Zagreba na okoliš

U raspravi sudjeluju: Milenko Arapović, Viktor Tarandek, Sunčana Kunac, Ratko Bedeković, Nevenka Lasić i Renata Bebeković.

Vijeće Gradske četvrti Novi Zagreb – istok večinom glasova (12 „za“ i 2 „protiv“) donosi 

ZAKLJUČAK
o Strateškoj studiji o utjecaju plana gospodarenja otpadom
Grada Zagreba na okoliš

	1.
	Vijeće Gradske četvrti Novi Zagreb – istok podržava sadržaj strateške studije o utjecaju Plana gospodarenja otpadom Grada Zagreba na okoliš.


	2.
	Ovaj će zaključak biti upućen Gradskom uredu za energetiku, zaštitu okoliša i održivi razvoj.





Ad.4.  Korištenje ostalih nespomenutih rashoda poslovanja

U raspravi sudjeluju: Milenko Arapović, Svjetlana Hajduković.

Vijeće Gradske četvrti Novi Zagreb – istok  jednoglasno (14 „za“) donosi 


ZAKLJUČAK
o korištenju ostalih nespomenutih rashoda poslovanja
 za pokriće nabave vijenaca i svijeća

1. Vijeće Gradske četvrti Novi Zagreb - istok odobrava korištenje sredstava iz Razdjela Proračuna Grada Zagreba 0502 Pozicije 65 - 3299 OSTALI NESPOMENUTI RASHODI POSLOVANJA Vijeća Gradske četvrti Novi Zagreb - istok u iznosu od 4.945,00 kuna u korist Till Trade d.o.o. – Cvjećarnica Ljubica, Zagreb, Balokovićeva br. 25, za pokriće nabave vijenaca i svijeća, za potrebe Vijeća Gradske četvrti Novi zagreb – istok koji će položiti na spomen obilježjima poginulim braniteljima uoči Dana Svih Svetih.

1. Ovaj će zaključak izvršiti Gradski ured za mjesnu samoupravu.


Vijeće Gradske četvrti Novi Zagreb – istok  jednoglasno (14 „za“) donosi 


ZAKLJUČAK
o korištenju ostalih nespomenutih rashoda poslovanja
 za pokriće izrade logotipa za majice

1. Vijeće Gradske četvrti Novi Zagreb - istok odobrava korištenje sredstava iz Razdjela Proračuna Grada Zagreba 0502 Pozicije 65 - 3299 OSTALI NESPOMENUTI RASHODI POSLOVANJA Vijeća Gradske četvrti Novi Zagreb - istok u iznosu od 4.950,00 kuna u korist Rubor d.o.o., Zagreb, Draganići br. 14, za pokriće troškova izrade logotipa za majice, za potrebe Udruge hrvatskih vojnih invalida Domovinskog rata Novi Zagreb – istok – Novi zagreb – zapad.

2. Ovaj će zaključak izvršiti Gradski ured za mjesnu samoupravu.


Vijeće Gradske četvrti Novi Zagreb – istok  jednoglasno (14 „za“) donosi 



ZAKLJUČAK
o korištenju ostalih nespomenutih rashoda poslovanja
 za pokriće nabave ukrasnog bilja

1. Vijeće Gradske četvrti Novi Zagreb - istok odobrava korištenje sredstava iz Razdjela Proračuna Grada Zagreba 0502 Pozicije 65 - 3299 OSTALI NESPOMENUTI RASHODI POSLOVANJA Vijeća Gradske četvrti Novi Zagreb - istok u iznosu od 4.475,00 kuna u korist Till Trade d.o.o. – Cvjećarnica Ljubica, Zagreb, Balokovićeva br. 25, za pokriće nabave ukrasnog bilja, za potrebe Vijeća Gradske četvrti Novi Zagreb - istok.

2. Ovaj će zaključak izvršiti Gradski ured za mjesnu samoupravu.



Ad.5.  Odobrenje kratkoročne pozajmice trgovačkom društvu Razvojna agencija Zagreb- TPZ d.o.o.

Izvjestitelj: Milenko Arapović.

 Vijeće Gradske četvrti Novi Zagreb - istok jednoglasno (14 „za“) donosi sljedeći:

Z A K LJ U Č A K

o davanju mišljenja na Odobrenje kratkoročne pozajmice trgovačkom društvu Razvojna agencija Zagreb- TPZ d.o.o.

1. Vijeće Gradske četvrti Novi Zagreb – istok prima na znanje Odobrenje kratkoročne pozajmice trgovačkom društvu Razvojna agencija Zagreb- TPZ d.o.o..

2.  Ovaj će zaključak biti upućen Stručnoj službi gradonačelnika.

Ad.6.  Prijedlog razvojne strategije Grada Zagreba za razdoblje do 2020.

U raspravi sudjeluju: Milenko Arapović, Ratko Bedeković i Sunčana Kunac.

Vijeće Gradske četvrti Novi Zagreb – istok većinom glasova (9 „za“, 4 „protiv“ i 1 „suzdržan“)  donosi sljedeći:

Z A K LJ U Č A K

o davanju mišljenja na Prijedlog razvojne strategije Grada Zagreba za
razdoblje do 2020.

1. Vijeće Gradske četvrti Novi Zagreb – istok daje pozitivno mišljenje na Prijedlog razvojne strategije Grada Zagreba za razdoblje do 2020. godine.

2.  Ovaj će zaključak biti upućen Stručnoj službi gradonačelnika.

Ad.7.  Davanje suglasnosti za sklapanje Ugovora za financiranje usluga razvoja projekta Energetski učinkovita obnova javne rasvjete u Zagrebu (RePubLEEc) u okviru financijskog instrumenta ELENA

Izvjestitelj: Milenko Arapović.

Vijeće Gradske četvrti Novi Zagreb - istok jednoglasno (14 „za“)  donosi sljedeći:

Z A K LJ U Č A K

o davanju mišljenja na Davanje suglasnosti za sklapanje Ugovora za financiranje usluga razvoja projekta Energetski učinkovita obnova javne rasvjete u Zagrebu (RePubLEEc) u okviru financijskog instrumenta ELENA

1. Vijeće Gradske četvrti Novi Zagreb – istok daje pozitivno mišljenje na Davanje suglasnosti za sklapanje Ugovora za financiranje usluga razvoja projekta Energetski učinkovita obnova javne rasvjete u Zagrebu (RePubLEEc) u okviru financijskog instrumenta ELENA.

2.  Ovaj će zaključak biti upućen Stručnoj službi gradonačelnika.

Ad.8.  Odluka o promjeni sjedišta Dječjeg vrtića „Različak“

Izvjestitelj: Milenko Arapović.

Vijeće Gradske četvrti Novi Zagreb – istok jednoglasno (14 „za“)  donosi sljedeći:

Z A K LJ U Č A K

o davanju mišljenja na Odluka o promjeni sjedišta Dječjeg vrtića „Različak“

1. Vijeće Gradske četvrti Novi Zagreb - istok daje pozitivno mišljenje na Odluka o promjeni sjedišta Dječjeg vrtića „Različak“.

2.  Ovaj će zaključak biti upućen Stručnoj službi gradonačelnika.

Ad.9.  Davanje prethodnog mišljenja za donošenje odluke Vlade Republike Hrvatske da je rekonstrukcija OŠ Stjepana Bencekovića dogradnjom sportske dvorane u interesu Republike Hrvatske,

Izvjestitelj: Milenko Arapović.

Vijeće Gradske četvrti Novi Zagreb – istok  jednoglasno (14 „za“) donosi sljedeći:

Z A K LJ U Č A K

o davanju mišljenja na Davanje prethodnog mišljenja za donošenje odluke Vlade Republike Hrvatske da je rekonstrukcija OŠ Stjepana Bencekovića dogradnjom sportske dvorane u interesu Republike Hrvatske,

1. Vijeće Gradske četvrti Novi Zagreb – istok daje pozitivno mišljenje na Davanje prethodnog mišljenja za donošenje odluke Vlade Republike Hrvatske da je rekonstrukcija OŠ Stjepana Bencekovića dogradnjom sportske dvorane u interesu Republike Hrvatske,.

2.  Ovaj će zaključak biti upućen Stručnoj službi gradonačelnika.

Ad.10.  Ukidanje statusa javnog dobra u općoj upotrebi (na nekretnini označenoj kao 1/9 dijela z.k.č. 3039/2652, put, Vrpoljska, površine 9 m2, upisane u z.k.ul. 109608 k.o. Granešina kao Grad Zagreb – javno dobro u općoj uporabi)

Izvjestitelj: Milenko Arapović.

Vijeće  Gradske četvrti Novi Zagreb – istok jednoglasno (14 „za“)  donosi sljedeći:

Z A K LJ U Č A K

o davanju mišljenja na Ukidanje statusa javnog dobra u općoj upotrebi (na nekretnini označenoj kao 1/9 dijela z.k.č. 3039/2652, put, Vrpoljska, površine 9 m2, upisane u z.k.ul. 109608 k.o. Granešina kao Grad Zagreb – javno dobro u općoj uporabi)

1. Vijeće Gradske četvrti Novi Zagreb – istok prima na znanje Ukidanje statusa javnog dobra u općoj upotrebi (na nekretnini označenoj kao 1/9 dijela z.k.č. 3039/2652, put, Vrpoljska, površine 9 m2, upisane u z.k.ul. 109608 k.o. Granešina kao Grad Zagreb – javno dobro u općoj uporabi).

2.  Ovaj će zaključak biti upućen Stručnoj službi gradonačelnika.

Ad.11. Odluka o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima – prijedlozi stranaka

U raspravi sudjeluju: Milenko Arapović, Mirela Mikić Muha, Renata Bedeković, Sunčana Kunac, Zvonimir Vlahov

Vijeće  Gradske četvrti Novi Zagreb – istok jednoglasno (14 „za“)  donosi sljedeći:

Z A K LJ U Č A K

1. Vijeće Gradske četvrti Novi Zagreb – istok suglasno je da se prijedlozi stranaka uvrste u Odluku o mjestima za trgovinu za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima, ukoliko su isti u skladu sa pozitivnim zakonskim propisima.

2. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za komunalne poslove i javne površine.



Ad. 12. Odluka o mjestima za trgovinu na malo izvan prodavaonica i tržnica koja se obavlja na pokretnim napravama – prijedlozi stranaka

Izvjestitelj: Milenko Arapović.

Vijeće  Gradske četvrti Novi Zagreb – istok jednoglasno (14 „za“)  donosi sljedeći:


Z A K LJ U Č A K

3. Vijeće Gradske četvrti Novi Zagreb – istok suglasno je da se prijedlozi stranaka uvrste u Odluku o mjestima za trgovinu za trgovinu na malo izvan prodavaonica i tržnica koje se obavljaju na pokretnim napravama, ukoliko su isti u skladu sa pozitivnim zakonskim propisima.

4. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za komunalne poslove i javne površine.

Ad. 13.  Pitanja, prijedlozi i obavijesti

Član Vijeća Igor Boćkaj ukratko izvješćuje o sastanku radne grupe obzirom da kolega Ratko Bedeković nije stigao napraviti zapisnik. Zapisnik radne grupe će biti gotov do iduće sjednice Vijeća.
Predsjednik Vijeća Milenko Arapović izvješćuje vijećnike da bi se izbjegli nesporazumi oko slazivanja sjednice, mi smo napravili rokovnik održavanja sjednica, da si možete planirati. Sjednice će se održati par dana prije sjednica Gradske skupštine Grada Zagreba. Rokovnik održavanja sjednica poslat ćemo e-mailom.
Potpredsjednik Vijeća Frane Barbarić napominje da je primjetio da neki mjesni odbori rade a neki ne. Mjesni odbori koji rade organizirali su dežurstva. Mislim da bi neophodna bila pomoć stručnih službi ukoliko postoji vremenska mogućnost, da se odvoji tjedno po sat ili dva kada bi u dogovoru sa tim mjesnim odborom stručne službe otišle tamo, jer postoje određena pitanja na koja naši vijećnici ne znaju odgovore i nisu u mogućnosti odgovoriti. Ja molim stručne službe i predsjednika da razmotre prijedlog, da krenemo s pilot programom u tri četri mjesna odbora. Ja znam da je služba ograničena sa ljudima, ali možda da je jedamput u dva tjedna ode.
Voditeljica Područnog odsjeka Novi Zagreb – istok Svjetlana Hajduković informira vijećnike da će se 2.10.2017. u 17,00 sati, u objektu mjesne samouprave Zapruđe, održati edukacija za članove vijeća gradske četvrti i vijeća mjesnih odbora. Kada dobijemo poziv isti ćemo vam proslijediti.
Predsjednik Vijeća Milenko Arapović napominje da neke gradske četvrti imaju svoj dan. Predlaže da se razmisli o održavanju dana gradske četvrti, te dostave prijedlozi za iduću sjednicu.

Sjednica je završila u 19,00 sati.

Zapisnik izradila:
Tatjana Banek

KLASA: 026-03/17-01/
URBROJ: 251-06-11-9/001/17-
Zagreb, 26. rujna 2017.

PREDSJEDNIK VIJEĆA
GRADSKE ČETVRTI 
NOVI ZAGREB - ISTOK

